Menn i 40-årene blir rundstjålet på sydenferie
– Hvis du er i 40-årene og blir utsatt for intens oppmerksomhet fra en vakker dame, er det ikke sikkert at det er din sjarm og ditt gode utseende hun er opptatt av. Det sier Ole Irgens, som er kommunikasjonssjef i Tryg forsikring. I sommermånedene får forsikringsselskapet jevnlige henvendelser fra menn, særlig i 40- og 50-års alderen, som har invitert med seg fremmede damer til hotellrommet i Syden, for så å bli rundstjålet. Les også: Nordmenn strømmer til Syden – selv om det er fint vær i Norge – Det er helt sikkert mørketall her også. Noen lar nok være å ringe fordi de synes det er pinlig eller skjønner at de har en dårlig sak. Det er nemlig små sjanser for å få igjen på forsikringen i slike tilfeller, forteller Irgens. – Vi er ikke hundre prosent avvisende i slike tilfeller, men i utgangspunktet får man ikke erstatning hvis man lider av selvpåført beruselse og inviterer fremmede inn på hotellrommet. Da har man opptrådt uaktsomt, og da gjelder ikke forsikringen, sier han. Så du? Reiseforsikringen dekker ikke alt – dette må du huske på på ferie Irgens vil imidlertid ikke at folk skal la være å ringe inn og høre, selv om de er pinlig berørte. – Vi lover å ikke le, det gjør vi aldri, sier han, og legger til: – Bare litt inni oss av og til, kanskje.Noen forsikrings-smutthull finnes det kanskje likevel: – Hvis man har sett noen over lengre tid, og føler at man har blitt godt kjent, men vedkommende likevel robber deg, så er jo det litt annerledes enn en «one nighter». Pressetalsmann for Gjensidige, Øystein Thoresen, kan melde om at også de får slike henvendelser. Da avkorter de noe av summen. – I slike tilfeller burde man skjønne at det er noe muffens. Så du? Per ble rundstjålet på ferie Irgens håper de fleste er såpass oppegående at de klarer å unngå slike situasjoner. – Men man er jo bare et menneske. Man må bare prøve å være så fornuftig som man kan, og i hvert fall legge verdisakene i hotellsafen! Forsikringsselskapet If kan også fortelle at slike saker forekommer, selv om de ikke har noen tall på hvor ofte det skjer. Hos forsikringsselskapet Europeiske forekommer det også, men ikke ofte. Husker du? Elleville forsikringshistorier
Sommerens gjenganger hos forsikringsselskapene: Menn blir rundstjålet under «one night stands» i Syden